Document ID: 32010D0060

KOMISSION PÄÄTÖS,
annettu 2 päivänä helmikuuta 2010,
Euroopan maatalouden tukirahastosta (maataloustukirahastosta) rahoitettaviin maaseudun kehittämistoimenpiteiden menoihin liittyvien Maltan maksajaviraston tilien tarkastamisesta ja hyväksymisestä varainhoitovuoden 2007 osalta
(tiedoksiannettu numerolla K(2010) 459)
(Ainoastaan maltankielinen teksti on todistusvoimainen)
(2010/60/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon yhteisen maatalouspolitiikan rahoituksesta 21 päivänä kesäkuuta 2005 annetun neuvoston asetuksen (EY) N:o 1290/2005 (1) ja erityisesti sen 30 ja 39 artiklan,
on kuullut maatalousrahastojen komiteaa,
sekä katsoo seuraavaa:
(1)
Komission päätöksellä 2008/395/EY (2) ja komission päätöksellä 2009/85/EY (3) hyväksytään varainhoitovuoden 2007 osalta kaikkien maksajavirastojen menot, lukuun ottamatta Maltan maksajavirastoa MRAE:ta.
(2)
Uusien tietojen toimittamisen ja lisätarkastusten perusteella komissio voi nyt tehdä maaseudun kehittämistoimenpiteiden menoja koskevan päätöksen Maltan maksajaviraston MRAE:n toimittamien tilien täydellisyydestä, tarkkuudesta ja todenperäisyydestä.
(3)
Asetuksen (EY) N:o 1290/2005 30 artiklan 2 kohdan mukaisesti tämä päätös ei rajoita sellaisten myöhempien komission päätösten tekemistä, joilla jätetään yhteisörahoituksen ulkopuolelle menot, joita ei ole suoritettu yhteisön sääntöjen mukaisesti,
ON HYVÄKSYNYT TÄMÄN PÄÄTÖKSEN:
1 artikla
Tarkastetaan ja hyväksytään Maltan maksajaviraston MRAE:n tilit Euroopan maatalouden tukirahastosta (maataloustukirahastosta) rahoitettavien varainhoitovuoden 2007 maaseudun kehittämistoimenpiteiden menojen osalta.
Maltassa sovellettavien maaseudun kehittämistoimenpiteiden osalta asianomaiselta jäsenvaltiolta tämän päätöksen mukaisesti perittävät tai sille maksettavat määrät vahvistetaan liitteissä I ja II.
2 artikla
Tämä päätös on osoitettu Maltan tasavallalle.
Tehty Brysselissä 2 päivänä helmikuuta 2010.

Labels: 4
19
6
18
15